ddrg/super_eurlex huggingface dataset:
(3)

V nadväznosti na uvedené zistenie vysokých hodnôt pentachlórfenolu a dioxínov Potravinový a veterinárny úrad Európskej komisie (PVÚ) uskutočnil v októbri 2007 okamžitú inšpekčnú cestu do Indie. Jej cieľom bolo zhromaždiť informácie o možnom zdroji kontaminácie a posúdiť kontrolné opatrenia, ktoré zaviedli indické orgány s cieľom predísť opätovnej kontaminácii. Inšpekčná skupina dospela k záveru, že neexistujú dostatočné dôkazy o príčine tejto kontaminácie a že vyšetrovanie vykonané indickými orgánmi nepostačuje na to, aby bolo možné vyvodiť akékoľvek závery. Vzhľadom na dostupnosť nátrium-pentachlórfenolátu a jeho používanie v odvetví guarovej gumy, v ktorom je výrazná miera samokontroly, uplatňované kontroly nepostačujú na to, aby sa zabezpečilo, že k uvedenej kontaminácii už opätovne nedôjde.
(35)

Jednotným európskym súborom pravidiel platným pre všetky finančné inštitúcie na vnútornom trhu by sa mala zabezpečiť primeraná harmonizácia kritérií a metodiky, ktoré majú uplatňovať príslušné orgány pri posudzovaní rizika úverových inštitúcií. Konkrétnejšie, účelom vypracovania návrhov technických predpisov vzťahujúcich sa na prístup na základe interných ratingov, pokročilý prístup merania a interný model pre prístup trhového rizika, ako sa ustanovuje v tejto smernici, by malo byť zabezpečenie kvality a spoľahlivosti takýchto prístupov, ako aj konzistentnosti ich preskúmania zo strany príslušných orgánov. Tieto predpisy by príslušným orgánom mali umožňovať, aby finančným inštitúciám povoľovali vypracovanie odlišných prístupov vychádzajúc z ich skúseností a špecifík v súlade požiadavkami ustanovenými v smernici 2006/48/ES a smernici Európskeho parlamentu a Rady 2006/49/ES zo 14. júna 2006 o kapitálovej primeranosti investičných spoločností a úverových inštitúcií ( 12 ) a s výhradou požiadaviek príslušných technických predpisov.
(4)

Nariadením Komisie (ES) č. 676/2009 ( 4 ) sa otvorilo výberové konanie na zníženie dovozného cla na dovoz kukurice z tretích krajín do Španielska do 17. decembra 2009. Toto výberové konanie bolo nariadením Komisie (EÚ) č. 1292/2009 ( 5 ) predĺžené do 27. mája 2010. Nariadenie (ES) č. 676/2009 by sa teda malo zrušiť.
(14)

Kľúčové ukazovatele výkonnosti by sa mali vybrať tak, aby boli konkrétne a merateľné a umožňovali rozdelenie zodpovednosti za dosahovanie cieľov výkonnosti. Súvisiace ciele by mali byť dosiahnuteľné, realistické a včasné a mali by byť zamerané na účinné riadenie udržateľnej výkonnosti letových navigačných služieb.
(4)

Nariadením Komisie (ES) č. 677/2009 ( 4 ) sa otvorilo výberové konanie na zníženie dovozného cla na dovoz kukurice z tretích krajín do Portugalska do 17. decembra 2009. Toto výberové konanie bolo nariadením Komisie (EÚ) č. 1292/2009 ( 5 ) predĺžené do 27. mája 2010. Nariadenie (ES) č. 677/2009 by sa teda malo zrušiť.
(12)

S cieľom znížiť riziko šírenia príslušnej nákazy by sa malo stanoviť obmedzenie presunov ustríc Crassostrea gigas z uzavretých oblastí. Mali by sa však stanoviť určité výnimky pre prípady, keď sa riziko šírenia príslušnej nákazy zníži. Tieto výnimky sa týkajú presunov určitých ustríc Crassostrea gigas určených pre chovné oblasti alebo sádky v inej uzavretej oblasti alebo určených na ľudskú spotrebu. Aby sa zabezpečila vysledovateľnosť zásielok ustríc Crassostrea gigas určených pre chovné oblasti alebo sádky, mal by sa k nim priložiť zdravotný certifikát. Pri vypĺňaní certifikátu by sa mali zohľadňovať vysvetlivky uvedené v prílohe V k nariadeniu Komisie (ES) č. 1251/2008 z 12. decembra 2008, ktorým sa vykonáva smernica Rady 2006/88/ES, pokiaľ ide o podmienky a požiadavky na certifikáciu na uvádzanie živočíchov a produktov akvakultúry na trh a ich dovoz do Spoločenstva, a ktorým sa stanovuje zoznam druhov prenášačov ( 2 ).
(7)

Na základe informácií, ktoré poskytli členské štáty Komisii, sa zdá, že na prekonanie týchto ťažkostí so zásobovaním je potrebných celkovo 4 970 ton (Belgicko 300 ton, Francúzsko 3 700 ton, Nemecko 200 ton, Taliansko 220 ton, Španielsko 300 ton a Portugalsko 250 ton), a to na obdobie, ktoré uplynie 31. decembra 2010. Osivo by malo v záujme zabezpečenia jeho dostatočnej kvality spĺňať aspoň požiadavky na klíčivosť, analytickú čistotu a obsah semien iných druhov rastlín stanovené v prílohe II k smernici 66/402/EHS, pokiaľ ide o kategóriu certifikovaného osiva druhej generácie druhu A. strigosa.
(7)

Oznamovateľ v novom dokumentačnom súbore predložil nové údaje a informácie a vykonalo sa nové posúdenie, ktoré sa zahrnulo do dodatočnej správy a do záverov EFSA. Tieto nové údaje ukazujú, že genotoxicita malatiónu obsahujúceho najviac 2 g/kg izomalatiónu sa môže vylúčiť. Bolo preto možné stanoviť prijateľné úrovne expozície používateľov, pracovníkov a ostatných prítomných osôb. Použitie neprofesionálmi by však mohlo vzbudzovať obavy, keďže nemožno predpokladať, že by mali prístup k primeraným osobným ochranným prostriedkom. V dôsledku toho by sa takéto použitie nemalo povoliť.
(5)

V súlade s článkom 10a ods. 15 smernice 2003/87/ES sa odvetvie alebo pododvetvie považuje za odvetvie alebo pododvetvie, ktoré čelí vysokému riziku úniku uhlíka, ak by suma priamych a nepriamych dodatočných nákladov spôsobených vykonávaním tejto smernice viedla k podstatnému zvýšeniu výrobných nákladov, vypočítanému ako pomer hrubej pridanej hodnoty, a to najmenej o 5 %; a intenzita obchodu s tretími krajinami definovaná ako pomer medzi celkovou hodnotou vývozov do tretích krajín plus hodnotou dovozov z tretích krajín a celkovým objemom trhu pre Úniu (ročný obrat spolu s celkovým dovozom z tretích krajín) je vyššia ako 10 %. V súlade s článkom 10a ods. 16 smernice 2003/87/ES sa odvetvie alebo pododvetvie tiež považuje za odvetvie alebo pododvetvie, ktoré čelí vysokému riziku úniku uhlíka, ak by suma priamych a nepriamych dodatočných nákladov spôsobených vykonávaním smernice 2003/87/ES viedla k mimoriadne veľkému zvýšeniu výrobných nákladov, vypočítanému ako pomer hrubej pridanej hodnoty, a to najmenej o 30 %, alebo ak intenzita obchodu s tretími krajinami definovaná ako pomer medzi celkovou hodnotou vývozov do tretích krajín plus hodnotou dovozov z tretích krajín a celkovým objemom trhu pre Úniu (ročný obrat spolu s celkovým dovozom z tretích krajín) je vyššia ako 30 %.
(4)

Celkový povolený výlov (TAC) by sa mal stanovovať na základe dostupných vedeckých odporúčaní, pričom by sa mali zohľadniť biologické a sociálno-ekonomické aspekty a zároveň by sa malo zabezpečiť spravodlivé zaobchádzanie s jednotlivými odvetviami rybolovu, ako aj na základe názorov vyjadrených počas konzultácií so zainteresovanými stranami, a to najmä na stretnutiach s poradným výborom pre rybolov a akvakultúru a s príslušnými regionálnymi poradnými radami.
Od roku 2008 banka Tanchon využíva spoločnosť KKBC na uľahčenie prevodov súm, ktoré pravdepodobne dosiahli niekoľko miliónov dolárov, vrátane prevodov finančných prostriedkov súvisiacich so spoločnosťou Korea Mining Development Trading Corporation (KOMID) (označenej v apríli 2009 sankčným výborom podľa rezolúcie BR OSN 1718) z Barmy do Číny, ktoré sa uskutočnili v roku 2009.

5.

Bank of East Land (alias: Dongbang Bank; Tongbang U’nhaeng; Tongbang Bank)

P.O. Box 32, BEL Building, Jonseung-Dung, štvrť Moranbong, Pchjongjang, Severná Kórea.
(2)

Kontrolný útvar Komisie, Potravinový a veterinárny úrad (FVO), uskutočnil kontrolu hraničnej inšpekčnej stanice v prístave Antverpy v Belgicku. Výsledky tejto kontroly boli uspokojivé. Do zoznamu uvedeného v prílohe I k rozhodnutiu 2009/821/ES by sa preto malo pre uvedenú hraničnú inšpekčnú stanicu pridať ďalšie inšpekčné stredisko. Okrem toho by sa mali zmeniť kategórie existujúcich inšpekčných stredísk na tejto hraničnej inšpekčnej stanici.
(5)

Členské štáty by mali zaznamenávať a oznamovať informácie o novozaregistrovaných vozidlách na alternatívne palivo. Aby Komisia mohla zohľadniť zníženia na cieľovú hodnotu špecifických emisií v dôsledku používania etanolového (E85) paliva v súlade s článkom 6 nariadenia (ES) č. 443/2009, členské štáty by mali Komisii poskytnúť potrebné informácie vrátane podielu čerpacích staníc na ich území, a ak je to možné, celkového počtu tých, ktoré poskytujú etanolové (E85) palivo spĺňajúce kritériá trvalej udržateľnosti stanovené v smernici Európskeho parlamentu a Rady 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES ( 4 ) a v článku 7b smernice Európskeho parlamentu a Rady 98/70/ES z 13. októbra 1998 týkajúcej sa kvality benzínu a naftových palív, ktorou sa mení a dopĺňa smernica Rady 93/12/EHS ( 5 ).
(141)

Usudzuje sa, že pokračovanie opatrení by bolo prospešné pre výrobcu Únie, ktorý by mal byť potom schopný zvýšiť aspoň objem a možno aj svoje predajné ceny, čím získa potrebnú úroveň návratnosti, ktorá by mu umožnila pokračovať v investovaní do výrobných zariadení. Naopak, uplynutie opatrení by zastavilo oživenie a viedlo by k pokračovaniu a dokonca zhoršeniu ujmy, ktorú znáša výrobca Únie. Vážne by ohrozilo životaschopnosť výrobcu Únie, ktorý by v dôsledku toho mohol dokonca prestať existovať, čím by sa znížila ponuka a hospodárska súťaž na trhu.
(18)

Skúsenosť ukázala, že by sa mala objasniť zodpovednosť držiteľov povolení na uvedenie na trh za dohľad nad povolenými liekmi na humánne použitie. Držiteľ povolenia na uvedenie na trh by mal byť zodpovedný za kontinuálne monitorovanie bezpečnosti svojich liekov na humánne použitie, za informovanie orgánov o všetkých zmenách, ktoré by mohli mať vplyv na povolenie na uvedenie na trh, a za zabezpečenie aktualizácie informácií o lieku. Keďže lieky na humánne použitie by sa mohli používať aj za iných podmienok, ako je uvedené v povolení na uvedenie na trh, držiteľ povolenia na uvedenie na trh by mal byť povinný poskytovať všetky dostupné informácie vrátane výsledkov klinických skúšok alebo iných štúdií, ako aj hlásiť akékoľvek užívanie lieku, ktoré je nad rámec povolenia na uvedenie na trh. Je tiež potrebné zabezpečiť, aby sa pri predlžovaní platnosti povolenia na uvedenie na trh zohľadnili všetky zozbierané relevantné informácie týkajúce sa bezpečnosti lieku na humánne použitie.
(12)

Komisia by mala byť splnomocnená prijať delegované akty v súlade s článkom 290 Zmluvy o fungovaní Európskej únie (ZFEÚ) týkajúce sa podrobných pravidiel o zoznamoch rybolovných zdrojov, ktoré sa majú oznamovať, postupov pre predbežné oznámenie o vstupe do prístavu a jeho zrušenie, ako aj povolenia na vykládku alebo prekládku. Komisia by tiež mala byť splnomocnená prijať delegované akty týkajúce sa včlenenia do práva Únie budúcich zmien týchto opatrení systému, ktoré sú predmetom určitých vymedzených nepodstatných prvkov tohto nariadenia a ktoré sa stanú v Únii záväznými v súlade s podmienkami dohovoru. Je mimoriadne dôležité, aby Komisia počas svojich prípravných prác vykonala príslušné konzultácie, a to aj na úrovni expertov.
(10)

Okrem toho by sa mala značná časť produktov akvakultúry dovážaných z Indie podrobiť povinným skúškam vykonávaným v členských štátoch, ktorými sa zistí prítomnosť farmakologicky účinných látok vymedzených v nariadení (ES) č. 470/2009 pred tým, ako sa tieto produkty umiestnia na trh. Výsledky povinných skúšok by mali poskytnúť presnejšie informácie o skutočnej kontaminácii produktov akvakultúry s pôvodom v Indii uvedenými rezíduami. Skúšky by zároveň mali odradiť indických výrobcov od zneužívania týchto látok.
(1)

Portugalskú republiku (ďalej len „Portugalsko“) Rada rozhodnutím 2004/738/ES ( 2 ) oprávnila uplatňovať do 31. decembra 2009 osobitný a dobrovoľný režim v sektore podomového predaja, v rámci ktorého na jednej strane podnik pôsobiaci v tomto sektore, ktorý je oprávnený využívať tento režim, podlieha dani z pridanej hodnoty (DPH) splatnej za dodávky tovaru, ktoré uskutočnia jeho malopredajcovia konečným spotrebiteľom, a to odchylne od článku 21 ods. 1 písm. a) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia ( 3 ). Na druhej strane, odchylne od článku 22 uvedenej smernice sú v prípade týchto dodávok malopredajcovia oslobodení od povinností uvedených v tomto článku. Na to, aby podnik mohol také oprávnenie získať, musí celý jeho obrat pochádzať z podomového predaja, ktorý uskutočňujú malopredajcovia konajúci vo svojom mene a na svoj vlastný účet. Okrem toho musia byť všetky predané výrobky uvedené na vopred stanovenom zozname cien, za ktoré sa predávajú v konečnej spotrebiteľskej fáze, a podnik ich musí predávať priamo malopredajcom, ktorí ich zase predávajú priamo konečným spotrebiteľom.
(9)

Malo by sa oceniť úsilie vynaložené krajinami, ktoré uzatvorili FLEGT VPA s Úniou, ako aj zásady, ktoré sú v nich uvedené, a to najmä v súvislosti s vymedzením zákonne vyprodukovaného dreva, a štáty by sa mali naďalej podporovať pri uzatváraní FLEGT VPA. Treba zohľadniť aj to, že v rámci licenčného systému FLEGT sa do Únie vyváža len drevo vyťažené v súlade s príslušnými vnútroštátnymi právnymi predpismi a výrobky získané z takéhoto dreva. Drevo obsiahnuté vo výrobkoch z dreva uvedených v prílohách II a III k nariadeniu Rady (ES) č. 2173/2005 z 20. decembra 2005 o vytvorení licenčného systému FLEGT na dovoz dreva do Európskeho spoločenstva ( 4 ), ktoré pochádzajú z partnerských krajín uvedených v prílohe I k uvedenému nariadeniu, by sa preto malo považovať za zákonne vyťažené, ak takéto výrobky z dreva sú v súlade s uvedeným nariadením a so všetkými jeho vykonávacími ustanoveniami.
(11)

Taliansko okrem toho zaznamenáva aj výrazný objem dovozu elektrickej energie, ktorý v roku 2008 presiahol 42 997 GWh. Taliansko je čistým dovozcom a doviezlo elektrickú energiu zodpovedajúcu približne 13,43 % jeho celkovej potreby ( 10 ). Talianske orgány ( 11 ) potvrdili, že tento dovoz má prosúťažné účinky, najmä v makrozóne Sever. Hoci je tento účinok podmienený technickými obmedzeniami prepojenia s inými krajinami, očakáva sa, že so zreteľom na prijatie nových právnych predpisov ( 12 ) by malo dôjsť k ďalšiemu zlepšeniu situácie. Cenovú politiku vedúcich výrobcov v makrozóne Sever preto v istej miere obmedzuje dovoz elektrickej energie z iného územia ako územia Talianska. Tieto faktory by sa preto mali považovať za príznak skutočnosti, že výroba a veľkoobchodné dodávky elektrickej energie v makrozóne Sever sú do istej miery priamo vystavené hospodárskej súťaži zo strany ostatných členských štátov EÚ.
(5)

Údaje o emisiách, ktoré členské štáty oznámili Komisii, by sa s cieľom poskytnúť všetkým zariadeniam rovnaké podmienky mali upraviť, a to tak, aby sa zohľadnilo úsilie znížiť emisie, ktoré by sa očakávalo od zariadení, ktoré sa do systému Únie začlenia len od roku 2013, ak by boli do systému Únie začlenené už od roku 2005. Množstvo kvót pre celú Úniu sa podľa článku 9a ods. 2 smernice má od roku 2010 takisto upravovať o lineárny koeficient uvedený v článku 9 smernice. V prípade, že do Únie vstúpia nové členské štáty, bude naďalej možné zohľadniť dodatočné informácie v budúcich úpravách množstva kvót pre celú Úniu.
2.

Príslušný orgán, jeho vrcholový manažment a zamestnanci zodpovední za vykonávanie úloh posudzovania zhody nie sú dizajnéri, výrobcovia, dodávatelia, subjekty vykonávajúce inštaláciu, nákupcovia, vlastníci, používatelia alebo subjekty vykonávajúce údržbu produktov, ktoré posudzujú, ani splnomocnení zástupcovia žiadnej z týchto osôb. To nevylučuje používanie posudzovaných produktov, ktoré sú potrebné v rámci činností príslušného orgánu, alebo používanie na osobné účely. Príslušný orgán, jeho vrcholový manažment a zamestnanci zodpovední za vykonávanie úloh posudzovania zhody nie sú priamo zapojení do navrhovania, výroby alebo konštrukcie, uvádzania na trh, inštalácie, používania alebo údržby týchto produktov, ani nezastupujú osoby zapojené do týchto činností. Nepodieľajú sa na žiadnych činnostiach, ktoré by mohli ovplyvniť ich nezávislý posudok a integritu vo vzťahu k činnostiam posudzovania zhody, pre ktoré boli určené. Vzťahuje sa to najmä na poradenské služby. Príslušné orgány zabezpečia, aby činnosti ich pomocných orgánov alebo subdodávateľov neovplyvňovali dôvernosť, objektivitu a nestrannosť ich činností posudzovania zhody.
3.2.1.

Tlakom spúšťané zariadenia na odľahčenie tlaku musia byť namontované na vodíkovom zásobníku, resp. zásobníkoch tak, aby bol vodík odvádzaný do atmosférického výpustného potrubia a vypúšťaný von z vozidla. Nesmú odvádzať do zdroja tepla, ako napr. do výfuku. Okrem toho musia vypúšťať tak, že vodík nesmie preniknúť do vnútra vozidla a/alebo zhromažďovať sa v uzavretom priestore. Okrem toho prvé zariadenie na odľahčenie tlaku nesmie vypúšťať do čiastočne uzavretého priestoru. V prípade, že sekundárne bezpečnostné tlakové zariadenie je prietržná membrána a je nainštalovaná vo vnútri vnútornej nádrže, vyžaduje sa primerané odvádzanie výfukových plynov z vonkajšieho plášťa.
Samostatne zárobkovo činná osoba so zamestnancami

Zamestnanec so stálym zamestnaním alebo pracovnou zmluvou na dobu neurčitú

c. ODBORNÁ PRÍPRAVA NA PRACOVISKU POD VEDENÍM

IDENTIFIKÁCIA AKTIVÍT (DO 10)

Prevažne súvisí so zamestnaním

Prevažne osobné/nie so zamestnaním súvisiace dôvody

Prevažne súvisí so zamestnaním

Prevažne osobné/nie so zamestnaním súvisiace dôvody

CULTBOOK (nepovinné)

READ A BOOK IN THE LAST 12 MONTHS
(14)

Do definovania a realizácie politiky Únie v oblasti transeurópskych sietí v súlade s článkom 11 zmluvy by sa mali integrovať požiadavky na ochranu životného prostredia. To vyžaduje prednostnú podporu infraštruktúry dopravných druhov, ktoré menej poškodzujú životné prostredie, t. j. železničnej dopravy, námornej dopravy na krátke vzdialenosti a vnútrozemskej vodnej dopravy.
(8)

Údaje, ktoré majú členské štáty predložiť Komisii podľa článku 8 ods. 1, 2 a 3 a článku 11 nariadenia (ES) č. 617/2008, sa majú poslať EUROSTATu a zároveň Generálnemu riaditeľstvu pre poľnohospodárstvo a rozvoj vidieka. Pre členské štáty to bola prílišná záťaž a bolo by preto vhodné zariadiť to tak, aby sa požadované údaje oznamovali len EUROSTATu. V záujme koherentnosti a dobrej správy by sa mali príslušné oznámenia podávať elektronicky na jednotné vstupné miesto pre údaje v Eurostate v súlade s technickými špecifikáciami poskytnutými Komisiou (Eurostatom).
(5)

Základom zoznamu podnikov a súvisiacich množstiev látok by mali byť správy, ktoré predložia členské štáty a upravia tak, aby Únia zostala v rozmedzí hraníc stanovených v článku 8 ods. 4. Rozdelenie kvót na úpravu by malo byť založené na priemernej potrebe v rozmedzí rokov 2005 až 2008. Pri kalkulácii jednotlivého priemerného dopytu by sa nemali brať do úvahy roky, počas ktorých jednotlivé podniky nepoužívali kontrolované látky ako procesné činidlá. Limity sú stanovené na 124 % jednotlivých priemerov, aby sa mohli prispôsobiť výkyvom ročného dopytu a zaručiť dodržiavanie celkového limitu pre Úniu.
(13)

Akcie financované nástrojom by mali byť koherentné a zlučiteľné s inými politikami Únie a mali by byť v súlade s ustanoveniami zmluvy a aktov prijatých na jej základe. Činnosti financované spomínaným nástrojom by mali dopĺňať ďalšie intervencie Únie, najmä finančné nástroje rámcového programu pre konkurencieschopnosť a inovácie (CIP), iniciatívu Jasmine, Európsky poľnohospodársky fond pre rozvoj vidieka (EPFRV), Európsky fond pre regionálny rozvoj (EFRR), iniciatívu Jeremie (Spoločné európske zdroje pre mikropodniky, malé a stredné podniky) a Európsky sociálny fond (ESF).
(17)

Na určité zdaniteľné osoby sa môžu vzťahovať špecifické povinnosti odlišné od tých, ktoré platia v členských štátoch, kde sú usadené, a to najmä pri fakturácii, a to vtedy, keď dodávajú tovar alebo poskytujú služby odberateľom usadeným na území iného členského štátu. Pre tieto zdaniteľné osoby by sa mal zaviesť mechanizmus s ľahko a rýchlo dostupnými informáciami o predmetných povinnostiach.
Delegovanie úloh a zodpovedností môže byť užitočný nástroj pre fungovanie siete orgánov dohľadu s cieľom znížiť duplicitu úloh dohľadu, podporiť spoluprácu, a tým zjednodušiť proces dohľadu, ako aj znížiť záťaž kladenú na finančné inštitúcie. Týmto nariadením by sa preto mal zaistiť jasný právny základ pre takéto delegovanie. Členské štáty by mali mať pri rešpektovaní všeobecného pravidla, že delegovanie by malo byť povolené, možnosť zaviesť osobitné podmienky delegovania zodpovedností, napríklad v súvislosti s informovaním o spôsobe delegovania a jeho oznamovaním. Delegovanie úloh znamená, že úlohy vykonáva orgán pre bankovníctvo alebo vnútroštátny orgán dohľadu iný ako zodpovedný orgán, pričom zodpovednosť za rozhodnutia týkajúce sa dohľadu zostáva na delegujúcom orgáne. Delegovaním zodpovedností by orgán pre bankovníctvo alebo vnútroštátny orgán dohľadu (splnomocnenec) mal mať v určitej záležitosti týkajúcej sa dohľadu možnosť rozhodnúť vo vlastnom mene namiesto delegujúceho orgánu. Delegovanie by sa malo riadiť zásadou pridelenia kompetencie v oblasti dohľadu orgánu dohľadu, ktorý má najlepšie predpoklady na to, aby prijal v danej veci opatrenia. Prerozdelenie kompetencií by bolo vhodné napríklad z dôvodu úspory z rozsahu alebo pôsobnosti, súladu pri dohľade nad skupinou a optimálneho využívania technických odborných znalostí medzi vnútroštátnymi orgánmi dohľadu. Ak sú rozhodnutia splnomocnenca v rámci rozsahu pôsobnosti delegovania, mal by ich delegujúci orgán, ako aj iné príslušné orgány uznávať ako rozhodujúce. V príslušných právnych predpisoch Únie sa môžu ďalej spresniť zásady pre prerozdelenie kompetencií na základe dohody. Orgán pre bankovníctvo by mal všetkými vhodnými prostriedkami uľahčovať a monitorovať dohody o delegovaní medzi vnútroštátnymi orgánmi dohľadu.

Mal by byť vopred informovaný o plánovaných dohodách o delegovaní, aby v prípade potreby mohol vyjadriť svoje stanovisko. Uverejňovanie takýchto dohôd by sa malo centralizovať s cieľom zaistiť včasné, transparentné a ľahko dostupné informácie o dohodách pre všetky dotknuté strany. Mal by identifikovať a šíriť osvedčené postupy týkajúce sa delegovania a dohôd o delegovaní.
(4)

Výsledkom spoločného účinku ustanovení uvedených v tomto nariadení a v nariadení Komisie (ES) č. 642/2009 z 22. júla 2009, ktorým sa vykonáva smernica Európskeho parlamentu a Rady 2005/32/ES, pokiaľ ide o požiadavky na ekodizajn televízorov ( 2 ), by mohli byť ročné úspory elektrickej energie vo výške 43 TWh do roku 2020 v porovnaní so situáciou, keby sa neprijali žiadne opatrenia.